
REFERAT DE APROBARE
la proiectul de hotărâre privind completarea și actualizarea Nomenclatorului stradal al Municipiului Drobeta-Turnu Severin, județul Mehedinți, aprobat prin H.C.L nr.273/28.09.2023

     Nomenclatura stradală reprezintă lista care conține denumirile tuturor străzilor dintr-o unitate administrativ-teritorială, numerele de identificare a imobilelor pe fiecare stradă în parte, precum și titularul dreptului de proprietate al fiecărui imobil; nomenclatura stradală se organizează pe fiecare localitate rurală și urbană și reprezintă evidența primară unitară care servește la atribuirea adresei domiciliului/reședinței persoanei fizice, a sediului persoanei juridice, precum și a fiecărui imobil, teren și/sau clădire.
     Având în vedere prevederile art.5 din Legea cadastrului și publicității imobiliare nr.7/1996, republicată, cu modificările și completările ulterioare, potrivit căruia:
(1) Nomenclatorul stradal se aprobă prin hotărâre a Consiliului Local, se organizează și funcționează pe fiecare localitate și reprezintă evidența primară unitară care servește la atribuirea denumirii străzii și a numărului administrativ.

(2) Registrul electronic național al nomenclaturilor stradale reprezintă sistemul unic de referință la nivel național, în care sunt înscrise nomenclaturile stradale de la nivelul comunelor, orașelor și al municipiilor. Registrul este obligatoriu de utilizat de instituțiile și autoritățile administrației publice centrale și locale în activitatea specifică. Agenția Națională asigură instituțiilor și autorităților publice, precum și notarilor publici, accesul liber și gratuit la registru.

(3) Autoritățile administrației publice locale au obligația de a furniza și actualiza datele cu privire la nomenclatura stradală proprie din registrul electronic al nomenclaturilor stradale.

(4) Modificarea adresei administrative a imobilului se notează în cartea funciară. Prin excepție de la prevederile art. 31 alin.(1), încheierea prin care se dispune notarea modificării adresei administrative se comunică numai la cererea persoanei interesate.

     Registrul Național al Nomenclaturilor Stradale REENS se organizează potrivit art.6 din H.G. nr.777/2016, autoritățile administrației publice locale având obligația ca, ulterior aprobării nomenclaturii stradale, precum și ori de câte ori intervin modificări ale adresei administrative, sa actualizeze elementele specifice nomenclaturii stradale și să le introducă în RENNS, pentru ținerea la zi a acestui registru, în condițiile art.5 alin. (3) din Legea nr.7/1996, republicată, cu modificările și completările ulterioare.

     Înscrierea datelor în RENNS se face de către persoanele desemnate prin dispoziția primarului, care au ca atribuții verificarea, completarea, validarea și actualizarea elementelor de nomenclatură stradală. Orice modificare a datelor înscrise în RENNS se face în baza hotărârii autorității deliberative a Municipiului. Persoanele desemnate de către primar operează și actualizează în registru orice modificare intervenită printr-o hotărâre a autorității deliberative a orașului. Persoanele desemnate de către primar operează și actualizează în registru orice modificare intervenită printr-o hotărâre a autorității deliberative asupra situației existente în RENNS.

     A fost aprobată prin Hotărârea nr. 2019/2010 documentația de actualizare a PUG și RLU Municipiul Drobeta-Turnu Severin și ulterior s-au atribuit denumiri de străzi noi și numere administrative în concordanță cu regulile de numerotare prevăzute în legislația în vigoare.

   În conformitate cu prevederile art. 136 alin. (1) din OUG 57/2019 – CODUL ADMINISTRATIV, inițiez proiectul de hotărâre privind completarea și actualizarea Nomenclatorului stradal al Municipiului Drobeta-Turnu Severin, aprobat prin H.C.L nr.273/28.09.2023, ce va avea următorul conținut conform anexei nr. 1. 
     



INIȚIATOR,
PRIMAR
SCRECIU MARIUS VASILE

